Novo Progresas
Novo Progresas (port. Novo Progresso) – miestas Brazilijoje, Paros valstijos pietvakariuose, 1194 km nuo Beleno. Pro miestą eina BR-163 plentas. Verčiamasi daugiausia miškų kirtimu ir medienos apdirbimu. Taip pat auginami ryžiai, kava, pupelės, verčiamasi gyvulininkyste. Veikia 2 ligoninės. Savivaldybės plotas – 38 162 km², gyventojų skaičius – 25 769 (2021 m.). Novo Progreso savivaldybėje, Kurua upėje yra 60 m aukščio krioklys.